Գյումրու ԳԱԼԱ հեռուստաընկերությունը սկսել է նկարահանել ռեալիթի շոու՝ «Իմ կյանքի ճանապարհը» խորագրով: Նախագծի շրջանակներում նախատեսվում է Շիրակի եւ Գեղարքունիքի մարզի գյուղաբնակ 16-18 տարեկան երիտասարդների հնարավորություն ընձեռել՝ Երեւանում ապրելու եւ աշխատանք գտնելու համար: Ռեալիթի շոուի հեղինակները նշում են, որ մարզերի ընտրությունը պայմանավորված է աղքատության բարձր ցուցանիշով: Նախագծի նպատակն է եւս մեկ անգամ վերհանել երկրի աշխատաշուկայում տիրող իրավիճակը: